Warak punika kêgolong kewan bangsaning kina, têgêsipun sampun kêcathêt wontên ing cêcariyosan kala ing jaman kina, malah kala ing taun 61 sadèrèngipun Kangjêng Nabi Ngisa, sampun wontên ingkang kabêkta dhatêng tanah Ngêrum. Manawi miturut babad, kala ing taun 1513 Sri Nata Portêgal sampun angsal warak gêsang wêdalan saking tanah ngriki. Ing ngriku wujuding kewan ingkang sanyata wau lajêng dipun tulad awangun rêca kajêng, sanadyan pêpêthanipun [pê...]